**Upozornenie pre žiakov III. ročníka!**

V školskom roku 2017/2018 žiaci III. ročníka absolvujú odbornú prax v termíne

**od 21. mája do 1. júna 2018.**

Vzhľadom k tomu je potrebné, aby si žiaci tretieho ročníka vyplnili tlačivo, v ktorom uvedú všetky informácie o vybranej firme, v ktorej budú vykonávať odbornú prax. Vybraná firma musí mať presný názov, ktorý žiaci odkontrolujú s obchodným registrom. **Vyplnené tlačivo hromadne odovzdá predseda triedy do 27. marca 2018 na sekretariáte riaditeľa školy pani Mandincovej spolu so zoznamom žiakov.**

Na základe týchto, žiakmi uvedených údajov, vyplní pani Mandincová dohody o odbornej praxi, ktoré budú žiakom doručené **23. apríla 2018.**

**Počas praktickej maturity, t. j. 24. a 25. apríla 2018, si žiaci pôjdu dať potvrdiť vystavenú zmluvu o odbornej praxi a potvrdenú ju po praktickej maturite prinesú naspäť do školy.**

Predmet odborná prax sa na vysvedčení nehodnotí zámkou, ale slovom absolvoval/neabsolvoval. Známka z práce z odbornej praxe sa započítava do predmetu podniková ekonomika alebo účtovníctvo. V prípade, že niekto neodovzdá prácu, považuje sa, že predmet neabsolvoval (lebo súčasťou práce je aj potvrdenie o účasti na odbornej praxi). Pre žiaka to znamená, že z tohto predmetu neprospel a preto bude musieť v auguste odovzdať prácu z odbornej praxe a spraviť k nej prezentáciu pred komisiou.

V prípade nejasností sa informujte u zástupkyne riaditeľ školy Ing. Bulkovej.